**Читалище ,,Просвета – 1923 – Боденец“ с.Боденец**

**У С Т А В**

НА НАРОДНО ЧИТАЛИЩЕ ,,ПРОСВЕТА - 1923 – БОДЕНЕЦ‘‘ с.Боденец, обл. Враца

Раздел първи

ОБЩИ ПОЛОЖЕНИЯ

Чл.1. Народно читалище ,,Просвета – 1923 – Боденец‘‘ с.Боденец е самоуправляващо се културно – просветно сдружение на населението от с.Боденец, продължител и правоприемник на дейността, движимите и недвижими имоти на едноименното читалище, създадено през 1923г.

Чл.2. В дейността на читалището могат да участват всички физически лица, без оглед на ограничение на възраст, пол, политически и религиозни възгледи и етническо самосъзнание.

Чл.3. Читалището може да се сдружава за защита на интересите и провеждане на съвместни дейности и инициативи по решение на Общото събрание с други читалища и други културно – просветни организации.

Чл.4. Народно читалище ,,Просвета – 1923 – Боденец‘‘ с.Боденец е юридическо лице с нестопанска цел.

Раздел втори

ЦЕЛИ И ПРЕДМЕТ НА ДЕЙНОСТ

Чл.5. Целта на читалището е да задоволява потребностите на населението на селото, свързани с :

1. Развитие и обогатяване на културната, социалната и

образователната дейност в населеното място.

2. Запазване на обичаите и традициите на българския народ.

3. Разширяване знанията на гражданите и приобщаването им към

ценностите и постиженията на науката, изкуството, културата.

4. Възпитаване и утвърждаване на националното самосъзнание.

5. Осигурване на достъп до информация.

Чл.6.За постигане на своите цели читалището развива следните

основни дейности :

1. Поддържа библиотека, читалня и електронна информационна

мрежа.

2. Развива и подпомага любителското художествено творчество.

3. Организира празненства, концерти, чествания.

4. Събира и разпространява знания за родния край.

5. Предоставя компютърни услуги и интернет.

6. Читалището може да развива и допълнителна стопанска дейност,

като приходите от нея използва за постигане на определените в устава цели и не разпределя печалба.

7. Читалището не развива следните дейности : политическа, религозно – сектанска, противоречеща на добрите нрави и националното самосъзнание и традиции.

8. Читалището може да се сдружава с други читалища за постигане на целите си, за провеждане на съвместни дейности.

Раздел трети

ПРЕРЕГИСТРИРАНЕ И ОРГАНИ НА УПРАВЛЕНИЕ

Чл.9./1/ Пререгистрирането на читалището се извършва по решение на Общото събрание от най – малко 2/3 дееспособни физически лица от членовете на читалището.

/2/ Общото събрание приема устава на читалището и избира предвидените в него органи на управление.

Чл.10./1/ Прекратяването на читалището става с решение на Общото събрание, за което гласуват 2/3 от членовете с право на глас.

/2/ Прекратяването на читалището може да се извърши при ликвидация от Окръжния съд в предвидените от Закона за народните читалища случаи.

Чл.11./1/ Членовете на читалището са : индивидуални, колективни и почетни.

/2/ Индивидуалните членове са български граждани. Те биват действителни и спомагателни.

1. Действителните членове са дееспособни лица, които познават Устава, спазват законите на Република България и добрите нрави на обществото, участват и подпомагат читалищната дейност и плащат определения годишен членски внос. Тези членове имат право на глас в общото събрание.

2. Спомагателните членове са лица до 18г., които са запознати с Устава, спазват законите на Република България и добрите нрави на обществото, участват в читалищната дейност, плащат определения от Общото събрание членски внос. Те нямат право да избират и да бъдат избирани в читалищното Настоятелство и Проверителната комисия и имат право на съвещателен глас в Общото събрание.

/3/ Колективните членове съдействат за осъществяване на целите на читалището, подпомагат дейността, поддържането и обогатяването на материалната база чрез договори за извършване на културно – просветни други услуги на читалището, дарение, субсидии и плащане от определения от Общото събрание членски внос. Колективните членове имат право на един глас в Общото събрание. Техни упълномощени представители могат да бъдат избирани в настоятелството на читалището. Колективни членове могат да бъдат :

1. Професионални организации.

2. Стопански организации.

3. Търговски дружества.

4. Кооперативни сдружения.

5. Културно – просветни и любителски клубове и творчески колективи.

/4/ Почетни членове могат да бъдат български и чужди граждани с изключителни заслуги към читалището. Те участват със съвещателен глас.

/5/ Действителните и колективните членове могат да бъдат най – малко

50.

Чл.12. Органи на управление на читалището са Общото събрание, Настоятелството и Проверителната комисия.

Чл.13./1/ Върховен орган на управление на читалището е Общото събрание.

/2/ Общото събрание на читалището се състои от всички членове, имащи право на глас.

Чл.14./1/ Общото събрание :

1. Измения и допълва Устава.

2. Избира и освобождава членовете на Настоятелството, Проверителната комисия и Председателя.

3. Приема бюджета на читалището.

4. Приема вътрешните актове, необходими за организацията и дейността на читалището.

5. Изключва членове на читалището.

6. Определя основни насоки за дейността на читалището.

7. Взема решение за членуване или прекратяване на членуването в читалищни и други съюзи.

8. Приема годишен отчет.

9. Определя размера на членския внос.

10. Отменя решения на органите на читалището.

11. Взема решение за прекратяване на читалището.

12. Взема решения за отнасяне до съда за незаконосъобразни действия на ръководството или отделни читалищни членове.

/2/ Решенията на Общото събрание са задължителни за другите органи на читалището.

Чл.15./1/ Редовно Общо събрание се свиква от Настоятелството най – малко веднъж годишно. Извънредно Общо събрание можа да бъде свикано по решение на Настоятелството, по искане на Проверителната комисия или на ½ от членовете на читалището.

/2/ Поканата за събирането съдържа дневния ред, датата, часа и място на провеждане. Тя трябва да бъде получена не по – късно от седем дни от датата на провеждането. Всъщия срок на общодостъпни места трябва да бъде обявено и съобщено за събранието.

/3/ Общото събрание е законно, ако присъстват най – малко половината от имащите право на глас членове на читалището. При липса на кворум събранието се отлага с 1 час. Тогава събранието е редовно, ако присъстват поне 1/3 от членовете.

/4/ Решенията по чл.14.ал./1/т.1,4,10,11 се вземат с мнозинство най – малко от 2/3 от всички членове. Останалите решения се вземат с мнозинство на повече от половината от присъстващите членове.

/5/ Две-трети от членовете на читалището могат да предават иск пред Окръжния съд за отмяна на решение на Общото събрание, когато противоречи на закона и устава.

Чл.16./1/ Ръководен орган на управление на читалището е Настоятелството, което се състои от 3-ма членове, избирани с тайно или явно гласуване / по решение на Общото събрание / за срок от 3 години.

Същите да нямат роднинска връзка по права и съребрена линия до четвърта степен.

/2/ Настоятелството :

1. Свиква Общото събрание.

2. Осигурява изпълнението на решенията на Общото събрание.

3. Подготвя и предлага на Общото събрание проект за бюджет на читалището, утвърждава щата му.

4. Предлага на Общото събрание предложение за изключване на членове на читалището.

5. Подготвя и изнася в Общото събрание отчет за дейността на читалището.

6. Назначава секретаря на читалището и утвърждава длъжностната му характеристика.

7. Работи по приети правила, в които се определят отговорностите между членовете, периодичността и реда на свикване на заседания, вида и характера на разглежданите документи.

/3/ Заседание на Настоятелството може да бъде свикано и по искане на 1/3 от неговите членове.

/4/ Настоятелството взема решения с мнозинство повече от половината от членовете си.

/5/ За членове на читалищното настоятелство могат да бъдат избирани действителни членове и упълномощени от колективите, които имат стаж като такива най – малко една календарна година.

Чл.17./1/ Председателя е член на настоятелството и се избира с тайно или янвно гласуване от Общото събрание за срок от 3 години.

/2/ Председателя :

1. Организира дейността на читалището съобразно законите, устава и решенията на Общото събрание.

2. Представлява читалището.

3. Свиква и ръководи заседанията на настоятелството и председателства Общото събрание.

4. Отчита дейността си пред Настоятелстовото.

5. Сключва и прекратява трудовите и др.договори със служителите съобразно бюджета на читалището и въз основа на решения на Настоятелството.

Чл.18./1/ Секретарят на читалището :

1. Организира изпълненията на решенията на Настоятелството.

2. Организира текущата дейност.

3. Отговаря за работата на хонорувания персонал.

4. Представлява читалището заедно и поотделно с председателя.

/2/ Секретарят на читалището не може да бъде в роднински връзки с членовете на Настоятелството и Проверителната комисия по права и съребрена линия до четвърта степен, както и да бъде съпруг/а/ на председателя.

/3/ Секретарят се назначава след проведен конкурс, обявен от Настоятелството.

/4/ Секретарят изпълнява функциите на библиотекар.

Чл.19./1/ Проверителната комисия се състои от 3-ма членове, избирани за срок от 3 години, с явно гласуване.

/2/ Членовете на Проверителната комисия не могат да бъдат лица, които са в трудово – правни отношения с читалището или са роднини и членове на Настоятелството по права линия, съпрузи, брат, сестра и роднини по сватовство от първа степен.

/3/ Проверителната комисия осъществява контрол върху дейността на Настоятелството, Председателя и Секретаря на читалището по спазването на законите, устава и решенията на Общото събрание.

/4/ При констатирани нарушения Проверителната комисия уведомява Общото събрание, при данни за престъпления – и органите на прокуратурата.

/5/ Проверителната комисия работи по свои приети правила.

Чл.20. Не могат да бъдат избирани за членове на Настоятелството и Проверителната комисия лица, които са осъдени на лишаване от свобода за умишлени престъпления от общ характер.

Раздел четвърти

ИМУЩЕСТВО И ФИНАНСОВА ДЕЙНОСТ

Чл.21. Имуществото се състои от право на собственост върху предоставеното му от Закона за народните читалища недвижими имоти, собствено придобити такива, движимо имущество и парични средства, придобивани по ред и разрешени от закона и определени от този устав, от право на собственост върху земя в размер на 45 дка.

Чл.22./1/ Читалището набира средства от :

1. Членски внос.

2. Субсидии от държавния и общинския бюджет.

3. Културно-просветна и информационна дейност.

4. Наеми от собствено и предоставено движимо и недвижимо имущество.

5. Дарения и завещания.

6. Субсидии от защитени проекти.

7. Други приходи.

/2/ Всяка календарна година Общото събрание утвърждава годишен бюджет, внесен от Настоятелството и правила за неговото изпълнение.

/3/ Настоятелството изготвя годишен отчет за приходите и разходите, които се приемат от Общото събрание.

Чл.23./1/ Читалището не може да отчуждава недвижими вещи и учередява ипотеки върху тях.

/2/ Движими вещи могат да бъдат отчуждавани или залагани само по решение на настоятелството.

Раздел пети

ЧЛЕНСКИ ВНОС

Чл.24. Желанието за членство в читалището се удостоверява със заплащане на определен членски внос.

Чл.25. Правото да участват в управлението на читалището имат тези членове, които плащат редовно членски внос, утвърден от Общото събрание.

Чл.26./1/ Прекратяването на членството става с писменна молба до председателя на читалището или изключване от Общото събрание за грубо нарушаване на устава, законите и добрите нрави на обществото по писменно предложение на Настоятелството.

/2/ За отпаднал се счита всеки член на читалището, който не е платил членски внос за период от една година.

/3/ На всяко годишно събрание се гласува списък на изключените членове поради отпадането им.

Раздел шести

ЗАКЛЮЧИТЕЛНИ РАЗПОРЕДБИ

1. Седалището на Народно читалище ,,Просвета – 1923 – Боденец‘‘ е с.Боденец обл.Враца.

2. Този Устав влиза в сила от пререгистрацията на читалището.

3. Този Устав отменя до сега прилагания Устав от новите членове и документи се приемат от условията на този устав.

4. Читалището притежава име и печат.

5. Празници на читалището са 24 май – Ден на славянската писменост и култура ; 1 ноември – Ден на народните будители.

До Общинския съвет

На гр.Мездра обл. Враца

ОТЧЕТ

ЗА ДЕЙНОСТТА НА НЧ‘‘ПРОСВЕТА-1923-БОДЕНЕЦ‘‘с.БОДЕНЕЦ ЗА 2018г.

Нашето читалище работи в насока осъществяване на дейности по съхраняване и популяризиране на културно-историческото наследство на селото.Бързото и качествено задоволяване на информационните,образователни и развлекателни нужди на потребителите.

|.БИБЛИОТЕЧНА ДЕЙНОСТ

1.Читатели-50 бр./2017г.-50 бр./

2.Посещения-572 бр./2017г.-689 бр./

3.Раздадени библиотечни материали-636 бр./2017г.-509 бр./

Новонабавени материали

1.Закупени-0бр./2017г.-0бр./

2.Дарения-30бр./2017г.-33бр./

3.Абонирани периодични издания-0 бр./2017г.-0бр./

4.Отчислени-0 бр./2017г.-0 бр./

5.Библиотечен фонд-3524тома/2017г.-3494тома/

ПРОВЕДЕНИ БИБЛИОТЕЧНИ ИНИЦИАТИВИ

1.06.01.2018г. 170г. от рождението на Х.Ботев Бъл. поет,революционе публицист .Лекция с ученици. 2.12.01 2018г. 390 г. от рождението на Шарл Перо-френски писател.Четене на приказки в ЦДГ. 3.19.02.2018г. 145 г. от обесването на В.Левски.Лекция с ученици. 4.03.03.2018г. Поднасяне на цветя пред паметника и рецитал с деца от селото. 5.28.03.2018г. 150г. от рождението на Максим Горки-руски писател.Лекция с ученици. 6.02.04.2018г.Ден на книгата-Маратон на четенето-откриване.Верижно четене с ученици. 7.Маратон на четенето.200г. от рождението на Майн Рид-британски писател-открит урок с ученици. 8.13.04.2018г.Маратон на четенето.Четене на приказки в ЦДГ. 9.17 04.2018г.Маратон на четенето.Четене на приказки с децата от ЦДГ в библиотеката и запознаване с нея. 10.26.04.2018г.Закриване на Маратона на четене.Изнесена лекция в салона на читалището за Х.Ботев. 11.27.04.2018г. 90 години от рождението на Георги Тодоров.В салона на читалишето със съдействието на читалище,,Просвета-1925“гр.Мездра и много гости беше отпразнувано рождението със сихотворехия,откази от неговата книга и др. 12.24.05.2018г.Ден на Бъл.просвета и култура и на славянската писменност.Рецитал с ученици със стихотворения. 13.01.06.2018г. Ден на детето.Четене на приказки в ЦДГ. 14.02.07.2018г.Лятна работа с деца-откриване.Верижно четене с ученици в библиотеката. 15.11.07.2018г.Лятна работа с деца. С ученици от 1 до 4 клас,литературно четене на разкази от Бъл.писатели. 16.25.07.2018г.Лятна работа с деца.С деца от селото четене на приказки и рисуване на техните герой. 17.03.08.2018г. Лятна работа с деца.120г.от рождението на Калина Малина-бъл.детска писателка.С ученици лекция за писателката. 18.24.08.2018г.Закриване на лятната работа с деца.130г.от рождението на Дора Габе-бъл.поетеса/1888-1983/.Лекция с ученици за писателката. 19.01.09.2018г.120г.от рождението на Д.Талев-бъл.писател/1898-1966/.В салона на читалището верижно четене на Тютюн от автора с ученици. 20.06.09.2018г. 330г.от избухването на Чипровското въстание през 1688г.Лекция с ученици. 21.17.09.2018г.120 г.от рождението на Х.Смирненски-бъл.поет.Рецитал на стихотворения в библиотеката с ученици от автора. 22.22.10.2018г.Националната седница на четенето.Верижно четене на различни бъл.произведения от различни автори с ученици в библиотеката. 23.01.11.2018г.Ден на Народните будители-лекция. 24.21.12.2018г.Рецитал с деца за Коледа и песни.

||.КУЛТУРНА ДЕЙНОСТ

1.21.01.2018г.-Бабин ден .

Тържество с бабите от селото в барчето в селото с трапеза и сценка.

2.1.03.2018г.-Баба Марта.

Изработване на мартенички с децата от селото , изложба и украсяване на дървото пред ч-щето и кметството.

3.08.03.2018г.Ден на жената

На обят в салона на читалището с жени от селото-трапеза и музика.

4.01.04.2018г.-Цветница

В Православния храм на селото поп Данаил Цинцарски отслужи литургия за здраве и раздаде върбови клонки и светена вода.

5.05.04.2018г.-Великден

На Велики Четвъртък в салона на читалището с няколко деца от селото боядисахме яйца и направихме изложба.

6.18.07.2018г.Лятна работа с деца. С деца от селото работа с пластелин,изработване на различни фигури и изложба. 7.01.08.2018г. Лятна работа с деца. С деца изработване на цветя от салфетки и гланцово блокче. 8.15.08.2017 г. Лятна работа с деца.С деца в салона на читалището,организиране на различни игри,песни и др.. 9.29.08.2018г.Лятна работа с деца-закриване.Рецитал с деца на стихотворения,песни,игри и др.

10.26.10.2018г.-Димитровден

Ден на селото. От 9.30часа в Православния храм тържествена литургия изнесена от поп Г.Няголов.Вечерта в салона на читалището-жива музика,трапеза и участие на групата за народни хора Мераклии Боденец.. 11.21.11.2018г. Ден на христианското семейство-лекция с ученици за празника.

12.Всяка сряда репетиция на групата за народни хора Мераклии Боденец.

|||.МАТЕРИАЛНА БАЗА

1.Извършени инвентаризации-1бр.

2.Инвентаризация на библиотечния фонд-1бр.

Изготвил:.................. Председател:...........

/Ан. Иванчева/ /Бисер Тошев/

Отчетът е приет на заседание на Настоятелството на НЧ‘‘Просвета-1923-Боденец‘‘ с протокол № 1/25.02.2019г.

01.03.2019г.

НАРОДНО ЧИТАЛИЩЕ

,,ПРОСВЕТА -1923- БОДЕНЕЦ”

с.Боденец

ПЛАН

За работата на читалище ,,Просвета -1923-Боденец” през 2019 год.

ОСНОВНА МИСИЯ

Основната мисия в работата на читалището през 2019г. ще бъде насочена към пълното, качествено и бързо задоволяване на информационните, образователни и развлекателни нужди на потребителите. Осъществяване на дейности по съхраняване и популяризиране на културно – историческото наследство на селото и околностите му. Утвърждаване на ролята на читалището като културен и информационен център.

| БИБЛИОТЕКА

(библиотечна дейност)

1.Да се обновява библиотечния фонд чрез закупуване на нови издания и дарения.

Срок: постоянен

2.Да се привлекът повече деца за маратона на четенето.

Срок: м.Април 3.Изцяло да се инвентаризира книжния фонд, като едновременно с това се талонират за отчисление остарели по съдържание библиотечни документи.

Срок: м.Август

4.Съставяне на библиографски справки,препоръчителни списъци,информационни бюлетини и др. в помощ на обслужването.

Срок:постоянен

5.Да се организират изложби по повод национални празници и бележити дати, представяне на книги.

Срок: постоянен

6.Изработване в библиотеката сурвачки с участието на деца, мартенички, рисувани яйца и да се представят в изложби в читалището.

Срок: постоянен

7.Лятна работа с деца в библиотеката – да организира конкурси за есета, колективно четене и обсъждане на книги и герои, рисуване с тебешир и др.

Срок:юли,август

8.Изготвяне на абонамента на периодичните издания за 2019г.

Срок: декември

II КУЛТУРЕН КАЛЕНДАР

1.По подходящи поводи /национални празници и бележити дати от историята / да се провеждат тържества с поклонение пред паметника на загиналите във войните.

Срок: постоянен

2.Изработване и представяне на компютърни презентации, по повод бележити дати и годишнини в национален и световен мащаб.

Срок: постоянен

3.Обогатяване на етнографската сбирка.

Срок: постоянен

4.В традиционните празници от народния календар, като Коледа, Бабинден, Великден, Лазаровден, Никулден и др. Да се правят рецитали, сценки и др.

Срок: постоянен

5.Организиране празника на селото ,,Димитровден” на 26.10.2019. със съдействието на кметството и др. спонсори.

Срок:м.Октомври

6.Организиране на тържество за Коледа.

Срок:Декември

ХУДОЖЕСТВЕНА САМОДЕЙНОСТ

1.Да продължи работата по народни танци.

Срок:всяка сряда

||| МАТЕРИАЛНО ТЕХНИЧЕСКА БАЗА

1.Да се търсят средства за обновяване на доста остарялата материална база на читалището.

Срок: 2019г.

2.Необходимост от основен ремонт на ел.инсталацията.

Срок: 2019г.

3.Игра по проект по втора покана по Програма за трансгранично сътрудничество ИНТЕРРЕГ-ИПП България-Сърбия 2014-2020.

Срок: 2019г.

ОРГАНИЗАЦИОННА ДЕЙНОСТ

1.Активизиране дейността на Настоятелството при организирането на отделните мероприятия.

Срок:постоянен

2.Да продължи създадената добра традиция на сътрудничество на читалището с кметството и другите институции в селото.

Срок:постоянен

3.Редовно да се провеждат заседания на Настоятелството.

Срок:постоянен

Отговорник за всички дейности на НЧ „Просвета -1923 – Боденец “ – Анелия Цветкова Иванчева

Планът е приет на заседание на Настоятелството с Протокол № 4 / 19.10.2018г.

Изготвил:

/Анелия Иванчева/

Председател:

/Бисер Тошев/

16.10.2018г.

Списък на членовете на настоятелството:

1.Бисер Милчев Тошев –Председател

2.Галя Василела Георгиев

3.Яничка Методиева Бебева

Списък на членовете на Проверителната комисия:

1.Наталия Петрова Цонкова

2.Стоян Ненов Лилов

3.Йотко Цветанов Манов